Poradenský dopyt ohľadom kombinácie liekov s bylinkami a homeopatikami.
Dobrý deň, poprosila by som Vás o radu, užívam Escitalopram Farmax 20mg, Trombex 75mg a Atoris 10mg, či môžem k týmto liekom zároveň užívať "Rimbaba (Tanacetum parthenium)" na tenznú dennú bolesť hlavy a homeopatiká na bolesť hlavy. Ďakujem pekne.
Dobrý deň.
Ďakujeme za Vašu otázku.
Medzi spomínanými liekmi a prípavkom s výťažkom z vňate rimbaby neboli pozorované žiadne vzájomné interakcie, preto je ich súčasné užívanie možné. Vzhľadom však na to, že u výživových doplnkov neboli vykonávané klinické skúšky, prípadné interakcie nemuseli byť zistené. U homeopatických liekov nie sú vo všeobecnosti známe žiadne interakcie s liekmi.
Prajem pekný zvyšok dňa.
S pozdravom
Mgr. Barbora Bičanovská